Snudas

SnudasAtvirkštinis lietuvių kalboje vartotinų tradicinių Baltarusijos Respublikos (Gudijos) vietovardžių formų sąrašas  () – ežeras šiaurės vakarų Baltarusijoje, Vitebsko srityje, Breslaujos rajone, 10 km į šiaurę nuo Breslaujos, 5 km nuo Latvijos sienos. Tai antras pagal dydį Breslaujos ežeryno ežeras (po Druveto). Telkšo 130 m aukštyje virš jūros lygio. Ilgis 8,8 km, plotis iki 4,9 km. Kranto linija smarkiai raižyta, gausu įlankų, ragų. Išilgai tęsiasi moreniniai gūbriai, iškylantys iki 30 m. Vandens skaidrumas 6,6 m.

Ežere yra 11 salų, kurių bendras plotas 1,6 km². Giliausia Snudų vieta (16,5 m) yra pietryčiuose. Į Snudą suteka 14 upokšnių, iš kurių dauguma vasarą išdžiūsta, išteka prataka į Strusto ežerą.

Snude gyvena šios žuvys – lydekos, ešeriai, lynai, kuojos, seliavos, unguriai.

Breslaujos ežerų nacionalinio parko dalis. 1985 m. paskelbtas ornitologiniu draustiniu.

 Šaltiniai 

Kategorija:Breslaujos rajono ežerai